Finn Wischmann

Finn Wischmann (født 28. oktober 1918, død 8. mai 2011) var en norsk botaniker.

Wischmann var utdannet cand. mag. og var tilknyttet Botanisk museum og Naturhistorisk museum ved Universitetet i Oslo i hele sitt yrkesliv. Han var forfatter av Norsk fargeflora, som i 1998 kom i sin femte utgave, og var redaksjonsmedlem i tidsskriftet Blyttia, utgitt av Norsk Botanisk Forening. 

Han ble i november 2003 utnevnt til ridder av 1. klasse av St. Olavs Orden «for sitt arbeid for norsk botanikk». Wischmann var også æresmedlem av Norsk Botanisk Forening.

Bibliografi 
 Ville planter i Norge, hovedredaktør: Finn Wischmann, Oslo: Det Beste, 1986
 F. A. Novak: Tanums store blomsterbok og botaniske billedleksikon, norsk utgave ved Finn Wischmann, Oslo: Tanum, 1967
 Norsk fargeflora, tegninger ved Bjørn Ursing og Bjørn Gidstam, 1. utgave, Oslo: Mortensen, 1966

Referanser 

Norske botanikere
St. Olavs Orden